### Beslutningstema

Der tages beslutning, om planlægningsarbejde for Poppelgaarden på kan igangsættes ved udarbejdelse af et kommuneplantillæg for området.

### Sagsfremstilling

Ejeren af Poppelgaarden på Rømø har henvendt sig til Tønder Kommune med ønske om, at der påbegyndes planlægning for området ved Poppelgaarden, så der kan arbejdes videre med deres ønske om at udvikle området.

Området er ikke lokalplanlagt. Det er derfor ejerens ønske, at der i første omgang udarbejdes et kommuneplantillæg, der kan sætte ramme for deres dialog med de investorer, der skal til for at realisere projektet. Hensigten er herefter, efter dialog og tilpasning i samarbejde med investorer, efterfølgende at udarbejde en ny lokalplan for området.

Osvald Kristensen, der er er en restaureret (senest for fem år siden) kommandørgård, har  fungeret som vandrehjem med 25 værelser 70 senge. Desuden er Rømø Minimuseum på grunden. Ejerens ønske er at give mulighed for fremadrettet at udvikle stedet med respekt for de oprindelige bygninger og naturen samt videreudvikle nye moderne faciliteter. Ideerne er ikke fastlagt, idet disse vil blive drøftet med investorer, men kan omfatte

* yderligere overnatningsfaciliteter
* forskellige turismefacilteter i området, der kan være åbne for gæster og besøgende; det kunne være udendørs spiseområder, væksthus, wellness, yoga-områder
* stianlæg og parkering

Disse faciliteter skal defineres mere præcist i den efterfølgende lokalplan.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at det godkendes, at der udarbejdes et nyt kommuneplantillæg for Poppelgaarden.

### Beslutning

Indstillingen godkendt.